text: শনিবার বিকেল হল মোস্তফা সরয়ার ফারুকী পরিচালিত একটি আসন্ন বাংলাদেশী নাট্যধর্মী থ্রিলার চলচ্চিত্র। ২০১৬ সালের জুলাই মাসে ঢাকার গুলশানের হলি আর্টিজান হামলা থেকে অনুপ্রাণিত হয়ে ছবিটি নির্মাণ করা হয়েছে। এটি বাংলাদেশ, ভারত ও জার্মানির যৌথ প্রযোজনায় নির্মিত।ছবিটি প্রযোজনা করেছে বাংলাদেশের জাজ মাল্টিমিডিয়া ও ছবিয়াল এবং ভারতের শ্যাম সুন্দর দে। এতে শ্রেষ্ঠাংশে অভিনয় করেছেন জাহিদ হাসান, নুসরাত ইমরোজ তিশা, পরমব্রত চট্টোপাধ্যায় ও ইয়াদ হুরানি।
  
  কুশীলব
   জাহিদ হাসান
   নুসরাত ইমরোজ তিশা
   পরমব্রত চট্টোপাধ্যায় - পলাশ
   ইয়াদ হুরানি 
   এলি পুসো - স্ট্যাসি
   সেলিনা ব্ল্যাক - চিয়ারা
   রাহাত রহমান
   নাদের চৌধুরী
   ইরেশ যাকের
   মামুনুর রশীদ
   ইন্তেখাব দিনার
   গাউসুল আলম শাওন
  
  নির্মাণ
  ২০১৮ সালের ফেব্রুয়ারি মাসে পরিচালক মোস্তফা সরয়ার ফারুকী ছবিটি হলি আর্টিজানের ঘটনা অবলম্বনে কিনা সে সম্পর্কে জানান, "এটা হোলি আর্টিজান ঘটনা থেকে অনুপ্রাণিত, কিন্তু সেই ঘটনার হুবহু পুননির্মাণ না। চরিত্রেরাও আলাদা।" মাত্র সাত দিনে ছবিটির শুটিং শেষ হয়। বাংলা ছাড়াও ইংরেজি ভাষায় ছবিটি ডাবিং করা হয়।
  
  পুরস্কার
   রাশান ফেডারেশন অব ফিল্ম ক্রিটিকস জুরি পুরস্কার
   কমেরসান্ত পুরস্কার
  
  বিতর্ক
  এ চলচ্চিত্রটি নির্মাণের পর বাংলাদেশে মুক্তি পাবে কিনা তা নিয়ে ধুম্রজাল তৈরী হয়। চলচ্চিত্রটিকে সেন্সর বোর্ড প্রাথমিকভাবে সবুজ সংকেত দেয়। তবে দ্বিতীয় দফায় পর্যবেক্ষণের পর দেশের ভাবমূর্তি ক্ষুণ্ন হবে এই অভিযোগে  এর ছাড়পত্র স্থগিত করা হয়।  সেন্সর বোর্ডের একজন সদস্য জানান চলচ্চিত্রটি একপ্রকার নিষিদ্ধ করা হয়েছে। তবে সম্পুর্ণভাবে নিষিদ্ধ করা হবে কিনা, এই সিদ্ধান্ত পরবর্তীতে নেওয়া হবে বলে জানান। দ্বিতীয় দফায় নিষিদ্ধকরণের পক্ষে তথ্যসচিব এবং স্বরাষ্ট্রমন্ত্রণালয়ের অতিরিক্ত সচিব মত প্রদান করে। সেন্সর বোর্ডের মতে "ভুলে যাওয়া বিয়োগান্তক ঘটনা নতুন করে মনে করিয়ে দেওয়া ঠিক হবে না।" ফারুকি চলচ্চিত্রটির ট্রেইলার নির্মাণের প্রস্তুতিকালে প্রথম দফায় ছাড়পত্র দেওয়ার পর গিয়ে নিষিদ্ধ করায় ক্ষোভ প্রকাশ করে।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:বাংলাদেশী চলচ্চিত্র
  বিষয়শ্রেণী:বাংলাদেশী থ্রিলার চলচ্চিত্র
  বিষয়শ্রেণী:বাংলাদেশী নাট্য চলচ্চিত্র
  বিষয়শ্রেণী:মোস্তফা সরয়ার ফারুকী পরিচালিত চলচ্চিত্র
  বিষয়শ্রেণী:জাজ মাল্টিমিডিয়া'র চলচ্চিত্র
title: শনিবার বিকেল